**Grad Bjelovar**

**UO za gospodarstvo**

**KREDITNA LINIJA „BJELOVARSKI PODUZETNIK 2019“**

* **Javni poziv objavljen na stranici Grada Bjelovara: na** [**https://www.bjelovar.hr/javni-poziv-poduzetnicima-za-koristenje-sredstava-iz-kreditne-linije-bjelovarski-poduzetnik-2019-do-iskoristenja-sredstava/**](https://www.bjelovar.hr/javni-poziv-poduzetnicima-za-koristenje-sredstava-iz-kreditne-linije-bjelovarski-poduzetnik-2019-do-iskoristenja-sredstava/)
* Grad Bjelovar je sklopio sporazum sa 5 banaka (ERSTE, RBA, ZABA, PBZ i POBA) preko kojih se mogu realizirati poduzetnički / investicijski krediti.

**SMJERNICE (KORACI)**

**ZA REALIZACIJU KREDITNIH SREDSTAVA IZ KREDITNE LINIJE „BJELOVARSKI PODUZETNIK 2019“ TE POPIS DOKUMENTACIJE KOJA JE POTREBNA**

1. Savjetovanje sa svojim osobnim bankarom vezano za podizane kredita (namjena, iznos, kamate, uvjeti koje vam banka daje obzirom da ste njihov klijent....) - u pravilu banka se paralelno savjetuje (surađuje) s UO za gospodarstvo i mi znamo da imamo potencijalnog korisnika kredita.
2. Kada poduzetnik sve dogovori s bankom (a vi to već jeste), javljate se na Javni poziv Grada Bjelovara za kreditna sredstva i podnosite sljedeću dokumentaciju:

- obrazac Zahtjeva za poduzetnički kredit (u privitku mail-a)

- presliku rješenja o upisu u sudski registar, preslika obrtnice ili neki drugi odgovarajući registar,

- obavijest o razvrstavanju poslovnog subjekta prema NKD-u,

- karton deponiranih potpisa,

- financijsko izvješće o poslovanju u posljednje dvije godine,

- dokumentacija o uspješnosti poslovanja BON-1 i BON-2 ne stariji od 30 dana,

- **poslovni plan** za kredite do 400.000,00 kuna,

- **Investicijski program** za kredite veće od 400.000,00 kuna,

- dokaz vlasništva nad imovinom (gruntovni izvadak) - kopija

- izvadak iz posjedovnog lista, - kopija

- kopija katastarskog plana s označenim i ucrtanim postojećim stanjem,

- preslika lokacijske ili građevinske dozvole,

- potvrda Grada Bjelovara o podmirenim obvezama prema Gradu i

- potvrda Porezne uprave o podmirenim obvezama prema Republici Hrvatskoj.

1. Nakon primitka zahtjeva u Grad, Povjerenstvo razmatra pristigle prijedloge (u Povjerenstvu je za člana imenovan i predstavnik banke koji je prisutan na sjednicama i sudjeluje u odlučivanju, odnosno iznosi/pojašnjava konkretan zahtjev podnesenog zahtjeva/klijenta banke).
2. Donosi se Odluka gradonačelnika o prihvaćanju tvrtke XY... za kreditna sredstva iz kreditne linije Grada s naznakom postotka kamata koja je odobrena od Povjerenstva (ovisno o tomu da li je djelatnost koju poduzetnik obavlja uslužna 1% ili proizvodna 2%).
3. Grad kompletnu dokumentaciju dostavlja u banku.
4. Klijent s Bankom dalje realizira svoj kredit.
5. Ukoliko nema počeka, (a to se sve zna pri podnošenju zahtjeva za kreditna sredstva), u istoj godini **Grad Bjelovar**, sukladno proračunskim mogućnostima, **raspisuje Javni poziv za dodjelu subvencije kamate na realizirani poduzetnički kredit iz kreditne linije** (novi, drugi javni poziv) - tada se poduzetnik koji je realizirao kredit preko kreditne linije Grada javlja na isti s dokumentacijom koja je propisana (jedna od toga je OTPLATNI PLAN kojim se dokazuje koliko kamata je poduzetnik uplatio tijekom kalendarske godine ili mjeseci). Ukoliko ima počeka, poduzetnik u toj godini (odnosno za vrijeme počeka) ne može tražiti subvenciju kamate jer je u tom period Grad ne subvencionira.
6. Sastaje se Povjerenstvo, Gradonačelnik donosi Odluku o dodjeli *de minimis* potpore (potpore male vrijednosti) poduzetniku - Odluka se dostavlja poduzetniku i banci - time se smatra dodijeljenom, a isplaćuje se uvijek iduće kalendarske godine nakon dostave konačnog obračuna banke o otplati kamate za prethodnu kalendarsku godinu, a najkasnije do kraja veljače (pr. svi poduzetnici koji su imali pravo na *de minimis* potporu za subvenciju kamate na poduzetničke kredite koje su podigli peko linije Grada i javili se na javni poziv u 2020., temeljem odluke o dodjeli *de minimis* potpore, sredstva su im bila isplaćena do kraja veljače 2021. godine, nakon što je Grad dobio konačne obračune od banaka....)

Kontakt osoba:

Jasminka Kišantal-Zubić, upr.prav.

Viša referentica za malo i srednje poduzetništvo

Grad Bjelovar, Upravni odjel za gospodarstvo

Trg Eugena Kvaternika 2

43 000 Bjelovar

tel.: +38543/622-064

mob.: 098 / 98 30 941